Que Sera, Sera (Whatever Will Be, Will Be)

(בעברית: קֶה סֶרָה, סֶרָה (מה שיהיה, יהיה)) הוא שיר פופולרי שנכתב על ידי ג'יי ליווינגסטון וריי אוונס, שפורסם במקור במהלך שנת 1956.

השיר הופיע במקור בסרט "האיש שידע יותר מדי" משנת 1956 בבימויו של אלפרד היצ'קוק ובכיכובם של דוריס דיי וג'יימס סטיוארט. בין השנים 1968 עד 1973 השיר שימש בתור שיר הנושא של הסיטקום האמריקני "המופע של דוריס דיי". זה אחד השירים הפופולרים והמזוהים ביותר עם דוריס דיי.

השיר זכה בפרס אוסקר בקטגוריית השיר המקורי הטוב ביותר לשנת 1956.

הגרסה המקורית של דוריס דיי עבור קולומביה רקורדס הפכה ללהיט גדול בארצות הברית, כאשר בשיאו הגיע השיר למקום השני במצעד הבילבורד הוט 100 ולמקום הראשון במצעד הסינגלים הבריטי.

שלושת הבתים של השיר עוסקים בחייה של המספרת - מילדותה, במהלך תקופת הבגרות אשר במהלכה היא התאהבה לראשונה, ועד להורות – בכל תקופה היא שואלת "מה אהיה?" () או "מה לפנינו?" () ואילו הפזמון של השיר חוזר על התשובה: "מה שיהיה יהיה" ().

גרסת כיסוי של השיר בוצעה גם בסדרה "Debby in hospital" ללימוד אנגלית של החינוכית, ששודרה בישראל בשנות ה-70 וה-80.

השיר פותח את סרטי הקולנוע "תשוקה חותכת"  בבימוי של ג'יי קמפיון משנת 2003 ואת הסרט "מלכות הכיתה" בבימוי מייקל להמן משנת 1989.
השיר מסיים את פרק הפיילוט של הסדרה מתים במשרה חלקית.
בשנת 2022 יצא גרסת כיסוי לשיר כפתיח של הסדרה “from” ששודרה בארה״ב.

קישורים חיצוניים 
 עמוד השיר באתר songfacts.com 

ערכים שבהם תבנית בריטניקה אינה מתאימה
שירי 1956
שירים מסרטי קולנוע
סינגלים שהגיעו למקום הראשון במצעד הסינגלים האוסטרלי
זוכי אוסקר: השיר המקורי הטוב
סינגלים בהוצאת קולומביה רקורדס
סינגלים בהוצאת אפל רקורדס